2. ปัจจัยความเสี่ยง

ปัจจัยความเสี่ยงที่อาจจะเกิดขึ้น และมีผลกระทบต่อการดำเนินงานของบริษัท สามารถสรุปได้ดังนี้

1. ความเสี่ยงด้านธุรกิจ

1.1. ความเสี่ยงจากความผันผวนของเศรษฐกิจและการเมือง

เนื่องจากเศรษฐกิจไทยได้รับผลกระทบจากปัจจัยเสี่ยงทั้งภายในและภายนอกประเทศ
ปัจจัยการเปลี่ยนแปลงทางการเมืองภายในประเทศยังส่งผลกระทบต่อบรรยากาศการลงทุน
ซึ่งเป็นปัจจัยสำคัญต่อการตัดสินใจของนักลงทุนต่างชาติ
ทำให้มีผลต่อการขยายตัวของธุรกิจอสังหาริมทรัพย์ การก่อสร้างโรงงานอุตสาหกรรม ดังนั้น
เพื่อเป็นการกระจายรายได้และไม่พึ่งพิงธุรกิจหลักในปัจจุบันคือรับเหมาก่อสร้างเพียงอย่างเดียว
บริษัทอยู่ระหว่างการศึกษาแผนงานธุรกิจพัฒนาอสังหาริมทรัพย์อีกทางหนึ่ง

  1.2. ความเสี่ยงจากการแข่งขัน

ผู้ประกอบการยังอยู่ในภาวะเป็นผู้ถูกเลือกจากผู้ว่าจ้าง การแข่งขันจึงอยู่ในเกณฑ์ที่สูง
เกิดความเสี่ยงในการที่จะหารายได้ในขณะที่เมื่อได้รับงานแล้ว
การจัดการทางด้านก่อสร้างยังมีปัจจัยที่มีความเสี่ยงที่จะทำให้งานไม่บรรลุตามเป้าหมายที่กำหนดไว้ในสัญญา
ซึ่งเกิดจากปัจจัยหลายประการ อย่างไรก็ตาม บริษัทได้กำหนดแนวทางที่จะลดความเสี่ยงดังกล่าว
โดยกำหนดให้มีหน่วยงานที่ดูแลรับผิดชอบเกี่ยวกับการจัดหางาน
อาจโดยวิธีเข้าร่วมประกวดราคาหรือเจรจาต่อรองทั้งโครงการของหน่วยงานภาครัฐและเอกชน
ซึ่งจะช่วยให้บริษัทมีผลการดำเนินงานและรายได้ที่สม่ำเสมอ
และมีการติดตามควบคุมต้นทุนให้เป็นไปตามแผนที่บริษัทกำหนด

  2. ความเสี่ยงด้านปฏิบัติการ

  2.1. ความเสี่ยงจากการได้รับงานใหม่และดำเนินงานตามสัญญา

  รายได้ส่วนใหญ่ของบริษัทมาจากการรับเหมาก่อสร้าง
  ซึ่งบริษัทจะเป็นผู้รับเหมาหลักจากภาครัฐและภาคเอกชน
  หากสัญญาขนาดใหญ่บริษัทจะเป็นผู้รับเหมาช่วง
  ทั้งนี้ปริมาณงานที่ได้รับจะขึ้นอยู่กับภาวะเศรษฐกิจโดยรวม
  การคาดการณ์ว่าบริษัทจะได้รับงานใหม่หรือไม่ หรือได้เมื่อใดนั้น
  จึงมีความคลาดเคลื่อนเนื่องจากสัญญาที่จะได้รับจะใช้เวลาในการประมูลงาน
  พร้อมทั้งขั้นตอนการเลือกผู้ได้รับงานที่นานและซับซ้อน ดังนั้น
  ผลการดำเนินงานของบริษัทจึงผันผวนไปตามจังหวะเวลาที่ได้รับงานตามสัญญาใหม่
  จำนวนรายได้ที่บริษัทรับรู้จะแตกต่างกันโดยขึ้นอยู่กับมูลค่าโครงการที่ได้รับ
  ระยะเวลาก่อสร้างของโครงการ และขั้นตอนงานก่อสร้าง

2.  ความเสี่ยงจากการเปลี่ยนแปลงของราคาวัสดุก่อสร้าง

  การเปลี่ยนแปลงของราคาวัสดุก่อสร้างเป็นปัจจัยที่มีผลกระทบโดยตรงต่อต้นทุนของโครงการ
  ซึ่งบริษัทได้เตรียมมาตรการและแนวทางป้องกันตลอดจนการดูแลอย่างใกล้ชิด อาทิ
  บริษัทมีการกำหนดราคาที่แน่นอนกับผู้ผลิตหรือผู้จัดจำหน่ายวัสดุก่อสร้างที่มีคุณลักษณะเฉพาะ เป็นต้น

3.  ความเสี่ยงในการพึ่งพาวิศวกร

  ธุรกิจรับเหมาก่อสร้างเป็นธุรกิจที่ต้องอาศัยความรู้
  ความสามารถของบุคลากรโดยเฉพาะอย่างยิ่งในระดับผู้อำนวยการโครงการ ผู้จัดการโครงการ
  และวิศวกรผู้ควบคุมงาน
  ที่มีความสามารถในการควบคุมงานและบริหารโครงการให้ประสบความสำเร็จ
  การสูญเสียวิศวกรที่มีคุณภาพย่อมส่งผลกระทบต่อความสามารถในการรับงานและผลการดำเนินงานของบริษัทในอนาคตได้
  ดังนั้น บริษัทจึงมีนโยบายการบริหารและพัฒนาคุณภาพบุคลากร
  โดยการให้ผลตอบแทนอย่างเหมาะสมเพื่อลดความสูญเสีย
  รวมถึงการสนับสนุนให้บุคคลเหล่านี้ได้เข้ารับการอบรมเพิ่มเติม
  เพื่อรักษาบุคลากรเหล่านี้ให้ทำงานกับบริษัทให้นานที่สุด

  2.4. ความเสี่ยงจากความล่าช้าของโครงการ ซึ่งปัจจัยที่มีผลกระทบต่อความล่าช้าเกิดจาก 2
  ปัจจัยหลัก ได้แก่

  2.4.1. ความล่าช้าที่เป็นผลมาจากเจ้าของโครงการ
  บริษัทมีความเสี่ยงในการแบกรับภาระค่าใช้จ่ายที่เพิ่มขึ้นของ

  โครงการ เช่น ค่าแรงงาน ค่าโสหุ้ย เป็นต้น ซึ่งไม่สามารถเรียกเก็บเพิ่มเติมจากลูกค้าได้
  อย่างไรก็ตาม

  ผลกระทบดังกล่าวสามารถถูกจำกัดได้โดยการทำสัญญาระหว่างบริษัทและเจ้าของงานอย่างรอบคอบครอบคลุมถึงกรณีดังกล่าวอย่างชัดเจน

  2.4.2. ความล่าช้าของโครงการเนื่องจากความล่าช้าในการทำงานของบริษัท
  บริษัทมีความเสี่ยงที่จะถูกเจ้าของโครงการเรียกเก็บค่าความเสียหายจากงานล่าช้า
  บริษัทป้องกันความเสี่ยงด้วยการพัฒนาบุคลากรด้านการจัดการ
  โดยเฉพาะอย่างยิ่งในตำแหน่งผู้จัดการโครงการ
  ให้มีการติดตามและควบคุมการทำงานของทีมงานและผู้รับเหมา
  โดยบริษัทมีการประชุมติดตามความคืบหน้าของโครงการอย่างใกล้ชิด
  เพื่อให้หน่วยงานก่อสร้างรายงานปัญหาที่เกิดขึ้นและร่วมกันหาวิธีการแก้ไขปัญหาได้อย่างทันเหตุการณ์

3. ความเสี่ยงด้านการเงิน

  3.1 ความเสี่ยงจากการไม่ได้รับชำระหนี้ค่าก่อสร้างจากผู้ว่าจ้าง
  อันเนื่องจากการที่ผู้ว่าจ้างประสบปัญหาทางด้านการเงิน

  ขาดสภาพคล่อง หรือจากการที่ผู้ว่าจ้างไม่พอใจในงานก่อสร้าง
  บริษัทได้ตระหนักถึงความเสี่ยงดังกล่าวจึงมีการ

  พิจารณารับงานก่อสร้างจากผู้ว่าจ้างที่มีฐานะการเงินที่ดี

3.2 ความเสี่ยงทางด้านเงินทุนหมุนเวียน
บริษัทได้กำหนดแนวทางป้องกันความเสี่ยงที่จะเกิดจากการขาดสภาพคล่อง

โดยมีการจัดทำแผนงาน การจัดหาแหล่งทุนและประเภทสินเชื่อให้สอดคล้องในแต่ละโครงการ
รวมทั้งการจัดเก็บ

รายได้เพื่อมิให้บริษัทขาดสภาพคล่อง

3.3 ความเสี่ยงจากการไม่สามารถจ่ายเงินปันผลในปี 2552 ณ วันที่ 31 ธันวาคม 2552 บริษัท
มีขาดทุนสะสมจำนวน 21.64

ล้านบาท ทำให้บริษัทไม่สามารถจ่ายเงินปันผลให้กับผู้ถือหุ้นได้ตามกฎหมาย
และผู้ถือหุ้นมีความเสี่ยงที่จะ ไม่ได้รับเงินปันผลตามนโยบายการจ่ายเงินปันผลที่กำหนดไว้